Държавен вестник, бр. 14, 2015 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  14
МИНИСТЕРСТВО  
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-1 
от 5 февруари 2015 г.
за условията и реда за влагане на строителни 
продукти в строежите на Република България
Г л а в а  п ъ р в а
ОБЩИ ИЗИСКВАНИЯ
Чл. 1. С наредбата се определят условията 
и редът за:
1. влагане на строителните продукти в 
строежите на Република България;
2. оправомощаване, нотифициране и кон-
трол на лица за оценяване на строителни 
продукти;
3. издаване или отказ от издаване на раз-
решения на лица за извършване на оценяване 
на съответствието и за оценяване и провер-
ка на постоянството на експлоатационните 
показатели на строителните продукти, за 
издаване на европейска техническа оценка и 
на български технически одобрения на стро-
ителни продукти;
4. преиздаване, разширяване, актуализи-
ране, ограничаване на обхвата, спиране на 
действието и отнемане на издадените разре-
шения по т. 3;
5. оценяване и съставяне на декларация за 
характеристиките на строителните продукти, 
които не са обхванати от съществуващите 
хармонизирани стандарти и за които не са 
издавани европейски технически оценки;
6. определяне на българските национални 
изисквания към строителните продукти по 
отношение на предвидената им употреба;
7. изпълнение на функциите на звено за 
контакт относно продукти в строителството 
съгласно чл. 10 на Регламент (ЕС) № 305/2011 
на Европейския парламент и на Съвета от 
9 март 2011 г. за определяне на хармонизирани 
условия за предлагането на пазара на стро-
ителни продукти и за отмяна на Директива 
89/106/ЕИО (ОВ, L 88/5 от 4.04.2011 г.), наричан 
за краткост „Регламент (ЕС) № 305/2011“, и 
в съответствие с чл. 9, 10 и 11 на Регламент 
(ЕО) № 764/2008 на Европейския парламент 
и на Съвета от 9 юли 2008 г. относно уста-
новяване на процедурите, свързани с при-
лагането на някои национални технически 
правила за продукти, законно предлагани на 
пазара в други държави членки, и за отмяна 
на Решение № 3052/95/ЕО (ОВ, L 218/21 от 
13.08.2008 г.), наричан за краткост „Регламент 
(ЕО) № 764/2008“.
Чл. 2. (1) Строежите се проектират така, че 
да са годни за предвидената за тях употреба 
(предназначение), да осигуряват безопасност-
та и здравето на лицата, участващи в целия 
жизнен цикъл на строежа, и при условие, че 
е налице нормално поддържане, да отговарят 
на основните изисквания по ал. 2 в продъл-
жение на икономически обоснован период на 
експлоатация.
(2) При проектирането на строежите се 
предвиждат, а при изпълнението им – се 
влагат, строителни продукти, които осигуря-
ват изпълнението на основните изисквания 
към строежите, определени в приложение I 
на Регламент (ЕС) № 305/2011, както следва:
1. механично съпротивление и устойчивост 
на строежите/строителните конструкции и на 
земната основа при натоварвания по време 
на строителството и при експлоатационни и 
сеизмични натоварвания;
2. безопасност в случай на пожар;
3. хигиена, здраве и околна среда;
4. достъпност и безопасност при експло-
атация;
5. защита от шум;
6. икономия на енергия и топлосъхране-
ние – енергийна ефективност;
7. устойчиво използване на природните 
ресурси.
Чл. 3. (1) Строителните продукти, за които 
има влезли в сила хармонизирани технически 
спецификации: хармонизирани стандарти 
или издадена европейска техническа оценка 
(ЕТО), осигуряват изпълнението на основните 
изисквания към строежите, когато експло-
атационните показатели на съществените 
им характеристики са определени и декла-
рирани съгласно изискванията на Регламент 
(ЕС) № 305/2011 и отговарят на българските 
национални изисквания по отношение на 
предвидената употреба, определени в чл. 8, 
ал. 1, т. 5.
(2) Строителните продукти, за които няма 
влезли в сила хармонизирани стандарти и не 
е издадена ЕТО, осигуряват изпълнението 
на основните изисквания към строежите, 
когато характеристиките им са определени, 
декларирани и съответстват на българските 
национални изисквания по отношение на пред-
видената употреба, определени в чл. 8, ал. 1.
Чл. 4. (1) Строителните продукти се влагат 
в строежите въз основа на съставени декла-
рации, посочващи предвидената употреба 
или употреби, и придружени от инструкция 
и информация за безопасност на български 
език. В зависимост от техническите специ-
фикации, в съответствие с които са оценени 
строителните продукти, декларациите са:
1. декларация за експлоатационни показате-
ли съгласно изискванията на Регламент (ЕС) 
№ 305/2011 и образеца, даден в приложение 
ІІІ на Регламент (ЕС) № 305/2011, когато за 
строителния продукт има хармонизиран ев-
ропейски стандарт или е издадена ЕТО;